ሃሌሉያ ሆስፒታል አራት ኪሎ የሚገኘው ቅርንጫፉን ለኮቪድ 19 ተጠቂ ታማሚዎች  ማቆያ ሊያደርገው ነው
የሃሌሉያ አጠቃላይ ሆስፒታል አራት ኪሎ የሚገኘው ቅርንጫፉን በኮቪድ 19  ኮሮና ቫይረስ ለተጠቁ ፅኑ ህሙማን ማቆያ እንዲሆን ከመንግሥት ጋር እየተነጋገረ መሆኑን ገለጸ።ዛሬ መጋቢት 10/2012 በሆስፒታሉ በተሰጠው ጋዜጣዊ መግለጫ ላይ እንዳስታወቀው በቫይረሱ ምልክት የታየባቸውን ተጠቂዎች በለይቶ ማቆያ ከፍል በማኖር እንዲሁም ቫይረሱን ለመቆጣጠር መንግስት ላቋቋመው ግብረ ሃይል መረጃ በመስጠት እየሰራ መሆኑ አስታውቋል።በሆስፒታሉ ከፍተኛ የሳምባ ስፔሻሊስት የሆኑት ጌታቸው አደራዬ (ፕሮፌሰር) እንደተናገሩት፣ እስካሁንም ስድስት የኮሮና ቫይረስ ምልክት የታየባቸውን ሰዎች ለግብረ ሃይሉ እንዳስተላለፉ ተናግረዋል። 